२०२१ ट्वेंटी२० क्रिकेट विश्वचषक युरोप पात्रता

२०२१ ट्वेंटी२० क्रिकेट विश्वचषक युरोप पात्रता ही २०२२ ट्वेंटी२० क्रिकेट विश्वचषकच्या पात्रता प्रक्रियेचा भाग म्हणून खेळली गेलेली स्पर्धा आहे. उप प्रादेशिक स्पर्धा जून आणि जुलै २०२१ मध्ये फिनलंड आणि बेल्जियममध्ये होणार होत्या तर प्रादेशिक अंतिम फेरी ऑक्टोबर २०२१ मध्ये स्पेनमध्ये होणार होती. एप्रिल २०१८ मध्ये, आंतरराष्ट्रीय क्रिकेट समितीने १ जानेवारी २०१९ पासून सदस्य संघांदरम्यान खेळल्या जाणाऱ्या ट्वेंटी२० सामन्यांना पूर्ण आंतरराष्ट्रीय दर्जा दिला. त्यायोगे या प्रादेशिक पात्रता फेरीतील सर्व सामने आंतरराष्ट्रीय ट्वेंटी२० म्हणून खेळवले गेले.

कोव्हिड-१९च्या प्रसारामुळे स्पर्धा अनेकवेळा पुढे ढकलाव्या लागल्यानंतर सरतेशेवटी मे २०२१ मध्ये आयसीसीने उप प्रादेशिक फेऱ्या रद्द केल्या. उपप्रादेशिक पात्रता रद्द केल्याचा परिणाम म्हणून ३० एप्रिल २०२० पर्यंत आयसीसी पुरुषांच्या ट्वेंटी२० संघ क्रमवारीत आपापल्या गटातील संघांपैकी अव्वल स्थानी असल्यामुळे इटली, जर्मनी आणि डेन्मार्क अनुक्रमे गट अ, ब आणि क मधून पात्र ठरले, जर्सी आधीच २०२० ट्वेंटी२० क्रिकेट विश्वचषक पात्रता स्पर्धेतील कामगिरीच्या जोरावर प्रादेशिक अंतिम फेरीत पोचला होता.

पार्श्वभूमी
प्रत्येक उप प्रादेशिक गटातील विजेता संघ प्रादेशिक अंतिम फेरीत पात्र ठरला. प्रादेशिक अंतिम फेरीमधून विजेता आणि उपविजेता संघाला दोन पैकी एका जागतिक पात्रता स्पर्धेत बढती मिळाली. १ जानेवारी २०२० रोजी आयसीसी क्रमवारीत अव्वल राहिलेल्याने जर्सीने थेट प्रादेशिक अंतिम फेरीत प्रवेश मिळवला. २८ जानेवारी २०२० रोजी आयसीसीने पात्रता स्पर्धेत भाग घेणाऱ्या देशांची आणि यजमानांची यादी जाहीर केली ज्यात फिनलंडला पहिली वहिली आयसीसी स्पर्धा आयोजित करण्यासाठी नेमले होते. 

मूलत: उप प्रादेशिक स्पर्धा मे आणि नोव्हेंबर २०२० दरम्यान स्पेन, बेल्जियम आणि फिनलंड मध्ये होणार होत्या. परंतु २४ मार्च २०२० रोजी कोव्हिड-१९ मुळे ३० जून २०२० पर्यंतच्या सर्व आयसीसी स्पर्धा पुढे ढकलण्यात आल्या असल्याचे आयसीसीने जाहीर केले. सरतेशेवटी उप प्रादेशिक स्पर्धा रद्द करण्यात आली आणि स्पेन मध्ये प्रादेशिक अंतिम फेरी खेळवण्याचे निश्चित करण्यात आले.

सहभागी देश
खालील देश उप प्रादेशिक फेरीत सहभाग घेणार होते. 

टीप : ठळक अक्षरात लिहिलेला देश प्रादेशिक अंतिम फेरीमध्ये पात्र ठरला.

प्रादेशिक अंतिम फेरी

प्रादेशिक अंतिम फेरीचे सामने १५ ते २१ ऑक्टोबर २०२१ दरम्यान स्पेन मध्ये होणार असल्याचे आयसीसीने जाहीर केले. आयसीसीने १ ऑक्टोबर २०२१ रोजी वेळापत्रक जारी केले. सर्व सामने अल्मेरिया मधील डेझर्ट स्प्रिंग क्रिकेट मैदान येथे खेळविण्यात आले. 

स्पर्धा द्विगट पद्धतीने खेळविण्यात आली. प्रत्येक संघाने इतर संघांशी दोन सामने खेळले. गट फेरीत अव्वल दोन संघ पात्रतेच्या पुढील टप्प्यासाठी पात्र ठरले. सहापैकी पहिले पाच सामने जिंकत ट्वेंटी२० क्रिकेट विश्वचषक पात्रता स्पर्धेत स्थान मिळवणारा जर्सी पहिला संघ ठरला. दुसऱ्या स्थानासाठी जर्मनी आणि इटली यांच्यात अटीतटीचा मुकाबला झाला. इटली ने १ धावेने जर्मनीचा पराभव केला. परंतु जर्मनीपेक्षा इटलीची निव्वळ धावगती कमी असल्याने जर्मनीने जागतिक पात्रता स्पर्धेत प्रगती केली.

गुणफलक

सामने

इ.स. २०२१ मधील क्रिकेट
२०२२ ट्वेंटी२० क्रिकेट विश्वचषक